Ha re e-na le “khotso ea Molimo,” re tla lula re phutholohile hobane rea tseba hore Jehova oa re tsotella ebile o batla hore re atlehe bophelong. (1 Pet. 5:10) Ka lebaka leo, ha se habonolo re tla nyahama kapa hona ho tšoenyeha. Haufinyane ho tla ba le matšoenyeho a maholo ka ho fetisisa mona lefatšeng. (Mat. 24:21, 22) Ha re tsebe hore na ho tla etsahala’ng ka rona nakong eo. Empa ha rea lokela ho tšoenyeha ho tlola ka hore na ho tla etsahala’ng. Le hoja re sa tsebe lintho tsohle tseo Jehova a tla li etsa ka nako eo, rea tseba hore o tla phetha litšepiso tsa hae. Re ithutile linthong tseo a ileng a li etsetsa bahlanka ba hae hore Jehova o tla lula a etsa thato ea hae. Ka linako tse ling a be a e etse ka tsela eo re sa e lebellang ho sa tsotellehe hore na ho tla etsahala’ng. Kahoo, nako le nako ha Jehova a etsa joalo, re tla ba le “khotso ea Molimo e fetang monahano oohle” ka litsela tse ngata tse fapaneng. w17.08 12 ¶16-17